《无题四首 其二》
宋代·张逊

一夜泠风入翠幢，梦魂长是绕湘江。香螺脱厣烟生幄，豆寇含胎蝶满窗。

碧岫台空云雨断，绛河星动女牛双。牢愁得似秦城远，几日重围未肯降。

作者简介：（940—995）博州高唐人。少隶太宗晋邸。太平兴国初，补左班殿直。从征太原，迁文思副使、香药库使。端拱二年，为枢密副使，知院事。与寇准不协，每奏事相矛盾，至互发隐私。太宗下诏切责，降右领军卫将军，准亦罢职。李顺起事时，命为右骁卫大将军、知江陵府。会峡路漕卒数千聚江陵，欲谋变，逊止捕为首者处斩，余党亲加抚慰。未几卒。